Den 20. januar 1989 satte Barnes ny innendørs verdensrekord i Los Angeles med 22,66 m. Den 20. mai 1990 slo han Timmermanns to år gamle rekord med 6 centimeter, da kula landet på 23,12 meter. Bare seks dager senere støtte han tidenes nest lengste kulestøt med 23,10 m, under et stevne i San Diego. Det ryktes at Randy Barnes hadde treningsstøt opp mot 24 meter denne våren. Under en konkurranse i Malmö 7. august samme år testet Randy Barnes positivt på , et anabolt steroid. Barnes tok saken til retten for å få utestengelsen opphevet, men han fikk 27 måneder. Dette gjorde at han ikke fikk være med i Barcelona 1992, hvor Barnes' tidligere treningspartner og studiekamerat ved Texas A&M, Mike Stulce, vant OL-gullet.